Magnus, Dei gracia rex Suecie. Noruegie et Scanie, omnibus presens scriptum cernentibus salutem in Domino sempiternam. Noueritis, quod nos villanis Vlsby tenore presencium licenciam concedimus specialem cum mercimoniis et bonis suis venalibus ad villam Kwma jn ipsa octaua epiphanie Domini veniendi ibique standi singulis annis vsque ad festum pasce ad negociaciones quascunque cum quibuscunque personis ita, quod nobis in tributis nostris non preiudicent, licite exercendi (ͻ: -das). Vnde per graciam nostram districtius prohibemus, ne quis aduocatorum nostrorum seu eorum officialium vel qujuis alter, cuiuscunque condicionis aut status existat, predictos villanos de Vlsby aut eorum aliquem contra tenorem presencium presumat quomodolibet impedire, prout graciam nostram diligere voluerit inoffensam. Datum in castro Abo anno Dominj 134 septimo, fferia 2:a proxima ante diem natiuitatis beate Marie virginis.]